**Bestyrelsesmøde 14.04.2023**

**Tilstede:**

Thomas, Nønne, Bettina, Karina, Ivalu, Christina

**Fraværende:**

Anders, Tanja

**Agenda:**

1. Opfølgning på Generalforsamling
2. Status på økonomi
3. Status på fundraisingaktiviteter
4. EM: Hotel, bustransport etc
5. VM
6. Opdatering af hjemmeside
7. evt.

**1.Opfølgning på Generalforsamling**

Vi skal kontinueres. Poster bibeholdes. Man sidder kun i et halvt år nu, så Bettina, Karina og Anders er på valg til efteråret. Man konstitueres efter hvert valg.

Underskrivelse af referat gøres til næste bestyrelsesmøde

**2.Status på økonomi**

Lil Sunshine 14.500

Mini Coops 7.475

AD Kidz 7.475

The Squad 32.965,50 (+ Den Blå café 10.000 + Ydesign 2.500)

B Gang 13.071,28

The Pack 7.125

Zone A 5.375

The League 11.167,11

Club Eleven 2.500 (Allingham Store 2.500)

**3. Status på fundraisingaktiviteter**

Det går godt med sponsorater.

Ansøgning er sendt til Albanifonden, men de støtter ikke tøj. Anders har taget fat i en derfra, og vi afventer, om det trods alt er muligt. Denne fond giver heller ikke til bus ud af landet.

Det kunne være godt, hvis vi kunne supplere op med de røde jakker, som holdene fik sidste år. Thomas tjekker, om det er muligt at supplere op. Det er en mulighed at dansere, som er stoppet, kan ”donere” deres jakke til nye dansere.

SparNord fonden giver til 10 til forskel, hvor der kan søges om støtte til udlandsrejser. Vi kan forsøge os her. Der skal sendes en præsentationsvideo (skal være uden musik).

**4.EM: Hotel, bustransport etc**

Listen fra Bettina skal godkendes af tovholdere.

Hotel skal betales snarest. Vi kan godt lægge ud, inden vi modtager penge fra hver familie. Mette, vores kontaktperson, stopper på hotellet, og hun vil gerne have det hele på plads meget snart.

Det bedste er, at penge for hotelværelserne indbetales til Tovholder og så betaler tovholder til Karina.

Bus har vi fået tilbud på og afventer lige nu det endelige antal. 36.200 for alm bus og 42.000 for dobbeltdækker. Per chauffør kr. 3.000,- oveni buspriser, som vi skal have delt ud. Lige nu ser det ud til at blive under kr. 650,- pr person.

Morgenmad til bussen etc. prøver vi at finde ud af. Christina spørger Mia (Julies mor) og Jannie (Fifi’s mor).

Nønne snakker med Ulrik om Netto kan donere noget.

Deltagergebyr betaler Laila.

Der bliver sendt link ud til hotellet, men det er all inclusive. Vi spiser på hotellet, inden vi kører hjem.

Vi kører fra Odense kl. 4 torsdag morgen og der er ro i bussen til kl. 7.

Vi vil så gerne have et kæmpe Allingham banner med, så det kigger Thomas på.

**5.VM**

Vi bliver nødt til at afvente for at se, hvilke hold, der bliver kvalificeret.

Værelser er forhåndsreserveret på samme hotel som sidste år. Bettina snakker med dem om ordentlige værelser, da ikke alle værelser sidste år var i orden.

Zone A skal ikke med til Blackpool.

Bettina har tæt kontakt med Savanah, som vores kontaktperson hedder på hotellet.

**6.Opdatering af hjemmeside**

Nønne kigger på tekst til Talentdelen og sender det til Thomas.

Thomas og Laila har snakket om at opdatere hele hjemmesiden.

**7.Evt.**

Denne sæson er gået ekstremt hurtigt. Hvad det skyldes, er svært at sige, men en af grundene kan være, at holdene først bliver helt etableret efter 8 uger inde i den nye sæson. Måske at foretrække, at danserne får holdene at vide allerede fra sæsonens begyndelse. Christina 14.04.23